Palma (Mosambiek)

Palma is 'n stad aan die noordoostelike kus van die provinsie Cabo Delgado in Mosambiek. Minder as 32 km daarvandaan in die noorde en noordweste is die grens met Tanzanië.

 Ekonomie en tale 
Verskeie tale, waaronder Makwe, Makonde, Mwani, Swahili en Portugees, word in die stad gepraat.Lonely Planet Southern Africa (Lonely Planet: 7de uigawe. 2017), bl. 227.  Die stad was histories bekend vir sy vissery-, mandjie- en matweefbedryf.
Die plaaslike ekonomie is getransformeer deur die ontdekking van aardgas in die nabygeleë Indiese Oseaan in 2010, wat gelei het tot 'n vinnig groeiende sektor vir vloeibare aardgas.Padil Salimo, "The politics of LNG: local state power and contested demands for land acquisitions in Palma, Mozambique" in Extractive Industries and Changing State Dynamics in Africa: Beyond the Resource Curse (Routledge Studies in African Development series; eds. Jon Schubert, Ulf Engel & Elísio Macamo: Routledge, 2018). Palma is naby die ontwikkelende fasiliteite vir die ontginning van aardgas aan die kus van Mosambiek, 'n groot buitelandse gasprojek deur die Franse maatskappy Total.Max Bearak, As militants overrun Mozambique oil town, fears rise of 'humanitarian catastrophe', Washington Post 31 (Maart 2021). 

 2021 aanval 
Begin Oktober 2017 het gewapende Islamitiese ekstremiste wat aan die  Islamitiese Staat Irak en die Levant (ISIL) gekoppel is, 'n jihadistiese opstand in die Cabo Delgado-streek geloods.Eric Morier-Genoud, The jihadi insurgency in Mozambique: origins, nature and beginning, Journal of Eastern African Studies, Vol. 14, issue 3, pp. 396-412 (Julie 2020).David M. Matsinhe & Estacio Valoi, The genesis of insurgency in northern Mozambique, ISS Southern Africa Report, Vol. 2019, No. 27. Die militante het aanvalle geloods en  onthoofdings uitgevoer, en in Augustus 2020 die hawedorp Mocimboa da Praia ingeneem. Die groep het hulself soms al-Shabaab genoem,  hoewel hulle sover bekend  geen bande met die Somaliese al-Shabaab, 'n ander jihadistiese groep, het nie. Die groep staan ook bekend as Ansar al-Sunna.

Ansar al-Sunna val Palma op 24 Maart 2021 aan; met meer as 35 000 mense wat daarna vlug, baie vlug na die provinsiale hoofstad, Pemba.Andrew Meldrum, Rebels leave beheaded bodies in streets of Mozambique town, Associated Press (29 Maart 2021). Tientalle burgers is vermoor,Dozens of 'defenceless' civilians killed in Mozambique attack, Al Jazeera (28 Maart 2021). met onthoofde lyke in die straat agtergelaat. Die militante het met die Mosambiekse weermag, die polisie en die Dyck Advisory Group ('n private militêre maatskappy wat deur die polisie gehuur is) geveg.  Lionel Dyck, die hoof van die Dyck-groep, het gesê dat die aanvallers donker uniforms gedra het, georganiseerd was en goed toegerus was met AK-47-gewere, RPD- en PKM-masjiengewere en swaar mortiere. 

Voor die aanval was die bevolking ongeveer 75 000. Baie buitelandse en binnelandse aardgaswerkers het die stad per boot, helikopter en konvooi verlaat, maar sommiges kon nie ontruim word nie. Die meeste kommunikasie met die stad is op 29 Maart afgesny.Emma Rumney & Omar Fahmy, Islamic State claims deadly attack on northern Mozambique town, Reuters (29 Maart 2021).  Op 29 Maart beweer die Islamitiese Staat van Irak en die Levant dat die provinsie Sentraal-Afrika van die Islamitiese Staat verantwoordelik is vir die aanval en het gesê dat hulle 55 mense doodgemaak het, waaronder Mosambiekse leërsoldate; hierdie bewerings kon nie onmiddellik onafhanklik bevestig word nie.

Die aanval op Palma het die vrees laat ontstaan vir 'n moontlike humanitêre krisis.

 Verwysings 

Kategorie:Nedersettings in Mosambiek